ΓΡΑΠΤΗ ΕΡΩΤΗΣΗ E-2880/02

υποβολή: Giles Chichester (PPE-DE) προς την Επιτροπή

(14 Οκτωβρίου 2002)

Θέμα: Πρόοδοι ως προς την απελευθέρωση του τομέα της ενέργειας στην ΕΕ

Υπάρχουν πολλές αμφισβητήσεις και διαφορετικές στατιστικές ως προς την έκταση της απελευθέρωσης των αγορών ενέργειας στα 15 κράτη μέλη της Ευρωπαϊκής Ένωσης.

Για το λόγο αυτό θα ήταν ενδιαφέρον να μάθουμε:

- Ποιος είναι ο βαθμός απελευθέρωσης της αγοράς ενέργειας, ηλεκτρισμού και φυσικού αερίου στα κράτη μέλη της Ευρωπαϊκής Ένωσης και ειδικότερα στη Γαλλία·

- Ποια κριτήρια χρησιμοποιεί η Επιτροπή για να ορίσει (α) τις αγορές ηλεκτρισμού και φυσικού αερίου και (β) την απελευθέρωση·

- Ποια είναι η πηγή και η ημερομηνία των δεδομένων που χρησιμοποιεί η Επιτροπή στις πληροφορίες της·

Απάντηση της κας de Palacio εξ ονόματος της Επιτροπής

(22 Νοεμβρίου 2002)

Η ελευθέρωση των κοινοτικών αγορών φυσικού αερίου και ηλεκτρικής ενέργειας συνίσταται στα εξής μέτρα:

- δημιουργία ανταγωνισμού στην αγορά ηλεκτροπαραγωγής ή παραγωγής ή εισαγωγής φυσικού αερίου και ανάπτυξη διαφανών αγορών χονδρικής με διάφορους συντελεστές,

- δημιουργία ανταγωνισμού στην αγορά παροχής φυσικού αερίου και ηλεκτρικής ενέργειας στους τελικούς καταναλωτές, ιδίως με την εισαγωγή και τη βαθμιαία επέκταση των δικαιωμάτων των καταναλωτών να επιλέγουν τον προμηθευτή τους,

- διαχωρισμός εκείνων των μερών των επιχειρήσεων που αποτελούν φυσικά μονοπώλια, δηλαδή τα δίκτυα μεταφοράς και διανομής, με την εισαγωγή ειδικής ρύθμισης των τιμών που χρεώνονται για τη χρήση των δικτύων,

- ολοκλήρωση των εθνικών αγορών ηλεκτρικής ενέργειας και φυσικού αερίου, με την έγκριση εναρμονισμένων κανόνων για τα τέλη μεταφοράς και την κατανομή δυναμικότητας.

Η Επιτροπή δημοσίευσε πρόσφατα τη δεύτερή της έκθεση συγκριτικής αξιολόγησης της αγοράς ηλεκτρικής ενέργειας και φυσικού αερίου(1), η οποία είναι διαθέσιμη στην ιστοθέση της ΓΔ TREN: http://europa.eu.int/comm/energy/en/elec_single_market/index_en.html

Το έγγραφο αυτό αποτελεί ενημερωμένη αναφορά των πολιτικών που έχουνιοθετήσει διάφορα κράτη μέλη και ορισμένων από τα αποτελέσματα που επιτυγχάνονται επί του παρόντος.

Όσον αφορά το άνοιγμα της αγοράς που δηλώθηκε, έχει ληφθεί ένας πίνακας από την έκθεση, στον οποίο εμφαίνονται οι πλέον πρόσφατες πληροφορίες του Οκτωβρίου 2002, και αποστέλλεται απ' ευθείας στο Αξιότιμο Μέλος και στη Γραμματεία του Κοινοβουλίου.

Για τη Γαλλία, ο πίνακας δείχνει ότι τόσο για την ηλεκτρική ενέργεια, όσο και για το φυσικό αέριο, ο βαθμός ανοίγματος της αγοράς που δηλώθηκε βρίσκεται στο ελάχιστο επιτρεπόμενο επίπεδο βάσει τωνφισταμένων οδηγιών. Επιπλέον, για το φυσικό αέριο, το άνοιγμα της αγοράς είναι καθαρά το αποτέλεσμα άτυπης συμφωνίας μεταξύ του ρυθμιστή και των κυριοτέρων εταιρειών φυσικού αερίου. Η οδηγία για το φυσικό αέριο(2) δεν έχει μεταφερθεί στη γαλλική νομοθεσία και ηπόθεση βρίσκεται επί του παρόντος ενώπιον του Ευρωπαϊκού Δικαστηρίου.

Ωστόσο, η δήλωση ανοίγματος της αγοράς δεν δημιουργεί, από μόνη της, εύρυθμη αγορά. Οι αναποτελεσματικές ρυθμίσεις, οι ενδεχόμενες διασταυρούμενες επιδοτήσεις, ο ανεπαρκής διαχωρισμός και η συγκέντρωση της αγοράς μπορεί ακόμη να συνεπάγονται την πιθανότητα ανατροπής των προσπαθειών των ενδεχομένων νέων προμηθευτών, εξαιτίας των κάθετα ολοκληρωμένων εταιρειών.

Ένας εναλλακτικός δείκτης του ανοίγματος της αγοράς στη διαδικασία ελευθέρωσης είναι να εξετασθεί το ποσοστό πελατών που έκαναν χρήση της δυνατότητάς τους να αλλάξουν προμηθευτή ή να αναδιαπραγματευθούν με τονπάρχοντα προμηθευτή. Αποστέλλεται απ' ευθείας στο Αξιότιμο Μέλος και στη Γραμματεία του Κοινοβουλίου πίνακας, ο οποίος περιέχει εκτιμήσεις της παραμέτρου αυτής για, αντιστοίχως, μεγάλους χρήστες και κατόπιν, κατά περίπτωση, μικρότερους εμπορικούς χρήστες και νοικοκυριά.

Ο εν λόγω πίνακας δείχνει ότι, για την ηλεκτρική ενέργεια στη Γαλλία, περίπου 10-20 % των επιλέξιμων πελατών άλλαξαν προμηθευτή ή αναδιαπραγματεύθηκαν, το οποίο αντιπροσωπεύει μόνον περίπου 5 % της συνολικής αγοράς. Ομοίως για το φυσικό αέριο, αν και 20-30 % των επιλέξιμων πελατών άλλαξαν προμηθευτή από το Gaz de France (GDF), αυτό πάλι αποτελεί περίπου 5 % της συνολικής αγοράς.

Οι πληροφορίες αυτές βασίζονται σε εκτιμήσεις πουποβλήθηκαν από τις κυβερνήσεις ή τις εθνικές ρυθμιστικές αρχές των κρατών μελών και αναφέρονται σε ολόκληρο το χρονικό διάστημα από τότε που έγινε το άνοιγμα της αγοράς, ήτοι 1999-2002 για την ηλεκτρική ενέργεια και 2001-2002 για το φυσικό αέριο. Στο μέλλον, η Eurostat σκοπεύει να ενθαρρύνει τα κράτη μέλη να προβαίνουν σε αξιολόγηση για επιμέρους έτη επί τακτικής βάσεως.

(1) SEC(2002)1038.

(2) Οδηγία 96/92/ΕΚ του Ευρωπαϊκού Κοινοβουλίου και του Συμβουλίου της 19ης Δεκεμβρίου 1996 σχετικά με τους κοινούς κανόνες για την εσωτερική αγορά ηλεκτρικής ενέργειας, ΕΕ L 27 της 30.1.1997.